Sadankomitea

**Sadankomitea** on suomalainen pasifistinen ja antimilitaristinen, puoluepoliittisesti ja uskonnollisesti sitoutumaton rauhanjärjestö. Sadankomitea on perustettu vuonna 1963. Tavoitteekseen se ilmoittaa muun muassa aseidenriisunnan, yleisen asevelvollisuuden lakkauttamisen, yhteiskunnan militarististen rakenteiden purkamisen, turvallisuuspolitiikan muuttamisen sellaiseen suuntaan, että sen lähtökohtana on kansalaisten hyvinvointi, ihmisoikeudet, demokratia sekä kansainvälisen yhteistyön lisäämisen.

Sadankomitea on saanut vuosittain valtionavustusta opetus- ja kulttuuriministeriöltä. Vuonna 2016 avustus oli 43&nbsp;900&nbsp;euroa. Rauhantyön edistämisen määrärahoja leikattiin kahtena peräkkäisenä vuotena, ja vuoden 2017 osalta momentti oli poistettu kokonaan.

## Historia
Sadankomitean esikuvana, myös nimen osalta, toimi brittiläinen sodanvastainen komitea , joka oli saanut nimensä perustamisasiakirjansa sadasta alkuperäisestä allekirjoittajasta, ja etenkin sen puheenjohtaja, filosofi Bertrand Russell.  
Idean toivat Englannista Suomeen Kalevi Suomela ja Osmo Apunen. Uudelle rauhanjärjestölle synnytti tarpeen se, että muita rauhanjärjestöjä vierastettiin 1960-luvun ikäpolven parissa; Rauhanpuolustajia pidettiin Neuvostoliittoon kallellaan olevana ja kristillishenkistä Rauhanliittoa taas vanhoillisena.

Sadankomitealaiset korostivat puoluepoliittista ja uskonnollista sitoutumattomuuttaan. Järjestö arvosteli perinteistä ”automaattisesti opittua” isänmaallisuutta ja etsi rationaalisia perusteita turvallisuuspoliittiselle ajattelulle. Järjestön kasvun vuosia olivat etenkin 1964–1965. Vuonna 1966 perustettiin *[[Ydin (lehti)|Ydin]]*-lehti ajamaan sadankomitealaista asiaa. Sadankomitean ydinpiirin jäseniä olivat muun muassa Ilkka Taipale, Johan von Bonsdorff, Kati Peltola, Pekka Peltola sekä Jaakko Blomberg.

Sadankomitea puolusti aseistakieltäytymiseen yllyttäviä puheita helmikuussa 1969 pitänyttä Erik Schülleriä ja alkoi kerätä niin sanottua yllytysadressia vastustaakseen sitä, että aseistakieltäytymiseen yllyttäminen oli laitonta. Adressiin kirjoittivat nimensä esimerkiksi Kaj Chydenius, Jörn Donner, Ville Komsi, Pentti Laine, Paavo Lipponen, Ilkka Taipale ja Erkki Tuomioja. Seurauksena olivat niin sanotut yllytysoikeudenkäynnit.

Perustajiin kuuluvan Kalevi Suomelan mukaan Sadankomitean hegemonia nuoren älymystön parissa murtui 1969–1970, kun vasemmisto järjestäytyi uudelleen Tšekkoslovakian miehityksen jälkeen. Taistolaisuus nousi hallitsevaksi vasemmistolaiseksi suuntaukseksi yliopistomaailmassa. Järjestö jatkoi kuitenkin toimintaansa ja muun muassa Erkki Tuomioja toimi vaikuttajana komiteassa. Toimintaan toivat uutta intoa Yhdysvaltain keskimatkan ydinohjusten vastainen liikehdintä 1980-luvulla sekä Irakin sodan vastainen toiminta 2000-luvulla.

## Toiminta
Sadankomitean puheenjohtajana toimii Silvia Modig ja varapuheenjohtajana Nora Luoma. Pääsihteerinä työskentelee Jarmo Pykälä. Aiemmin puheenjohtajina ovat toimineet muun muassa Kalle Kallio, Jan Koskimies, Ville Hulkkonen, Outi Ojala, Kalevi Suomela, Maarit Sinervo, Ilkka Taipale, Risto Heiskala, Kimmo Kiljunen ja Folke Sundman. Järjestö julkaisi aiemmin *[[PAX (verkkolehti)|Pax]]*-verkkolehteä yhdessä Suomen Rauhanliiton kanssa.

## Rauhanpalkinto
Sadankomitea on jakanut vuodesta 1978 rauhanpalkinnon. Se on jaettu yleensä itsenäisyyspäivänä. Palkinto on keraamikko Miia Kallion *Rauhanlaiva*.

* 1978: Alvar Sundell
* 1979: Elvi Sinervo ja Ville Komsi
* 1980: Hilkka Pietilä ja Aagot Jung
* 1981: Naisasialiitto Unioni ja Naiset Rauhan puolesta
* 1982: Seppo Rustanius, Vesa Toljonen ja Eero Ojanperä
* 1983: Siviilipalvelusmiesliitto ja Tiina Pikkaraisen valitsijayhdistys
* 1984: Pertti Haaparanta
* 1985: AKT
* 1986: Lars Dufholm
* 1987: Lars D. Eriksson
* 1988: Eva Isaksson
* 1989: Kehitysmaakauppaliike
* 1990: Siviilipalvelusmiesten lakkokomitea
* 1991: Antti Vahtera
* 1992: Ilkka Taipale
* 1993: Fenix-ryhmä
* 1994: Heikki Hiilamo ja Simo Sipola
* 1996: Estelle
* 1997: Kulttuurikeskus Caisa
* 1998: Aurantakoja-liike
* 1999: Mauno Koivisto
* 2000: Hannu Reime
* 2001: Suomen Attac

* 2002: Jukka Paarma
* 2003: Elina Sana
* 2004: Reilun kaupan edistämisyhdistys
* 2005: Crisis Management Initiative
* 2006: Suomen PEN
* 2007: Turun Mikaelinseurakunta
* 2008: Jacob Söderman
* 2009: Siemenpuu-säätiö
* 2010: Sovittelufoorumi
* 2011: Ritva Siikala ja kansainvälinen taidekeskus Kassandra
* 2012: Vapaa liikkuvuus -verkosto
* 2013: Tarja Halonen
* 2014: Suomen EAPPI-ohjelma
* 2015: Sakari Timonen
* 2016: Kyyjärven kunta
* 2017: Vuolle Setlementin Radinet-hanke
* 2018: Jarna Petman
* 2019: Antti Kuronen
* 2020: Miriam Attias
* 2021: Ville Suhonen
* 2022: Noora Kotilainen ja Susanna Hast
* 2023: Laura Lodenius

## Rahoitus

## Puheenjohtajat
Seuraavat henkilöt ovat toimineet Sadankomitealiiton ja Suomen Sadankomitean puheenjohtajina:
* 1966: Pekka Peltola
* 1967: Tarja Flemming
* 1968: Kalevi Suomela
* 1969: Johannes Pakaslahti
* 1970: Ilkka Taipale
* 1971: Pentti Ristikartano
* 1972–1974: Ilkka Taipale 
* 1975: Kimmo Kiljunen
* 1976: Pertti Hokkanen
* 1977–1981: Kalevi Suomela 
* 1982–1986: Folke Sundman
* 1988–1992: Erkki Tuomioja
* 2004–2010 Kalle Kallio
* 2011–2012: Outi Ojala
* 2013: Ville Hulkkonen
* 2014: Jan Koskimies
* 2015–2018: Timo Mielonen
* 2019: Johanna Kelhu
* 2020–2022: Kaisu Kinnunen
* 2023: Silvia Modig
* 2024: Simo Lahtinen

## Lähteet
* *Kansan Uutisten Viikkolehti* 4.6.2004.
* Metsämäki, Mikko & Nisula, Petteri 2006: *Aktivistit: Suomalaisten kansalaisliikkeiden tarina.* Helsinki: Edita.

### Viitteet

## Kirjallisuutta
* 
* 
* Sumuvuori, Johanna (toim.): *Rauhan ytimessä: Sadankomitea 50 vuotta*. Helsinki: Into Kustannus, 2013. .

## Aiheesta muualla
* Sadankomitea
* Pax-verkkolehti
* Ydin-lehti